ufal/npfl147 huggingface dataset:
# Lobotrachelini
Lobotrachelini er en gruppe av biller i familien snutebiller (Curculionidae). De fleste av artene lever i tropene, to arter finnes i Nord-Europa, men ingen er kjent fra Norge. Conoderinene kan særlig kjennes på at fasettøynene er uvanlig store, og øyesnutebiller ville være et godt norsk navn på denne gruppen. Gruppen er meget artsrik i tropene, men de fleste artene er sannsynligvis ennå ikke beskrevet. I de siste årene er det blitt samlet inn store mengder materiale fra trekroner i tropene, som foreløpig ikke er taksonomisk utredet.

## Utseende
Små, kompakte, mørkfargede snutebiller med langt snute og store fasettøyne. Beina er forholdsvis lange. De har gjerne tegninger av lyse skjell.

## Levevis
For de fleste av de tropiske artene er lite kjent om biologien, men disse billene ser ut til å være tallrike i trekronesjiktet i tropisk regnskog. Man finner ofte billene på død ved og løvverk. Det er kjent at larvene kan utvikle seg i død ved, i bladstilker (på tropiske planter med store blader, blant annet slekten Cecropia), som bladminerere og i frø. Noen få arter er kjent som skadedgjørere, blant annet på bomull. Hos noen arter kjemper hannene om hunnene, de har da gjerne spesielle strukturer (spydlignende pigger, lange bein) som de bruker i denne kampen. Et uvanlig trekk er at de voksne billene av noen arter er svært kjappe og løper rundt på en måte som minner om enkelte fluer. Det vanlige hos snutebiller er at de voksne billene er ganske trege.

## Utbredelse
Gruppen er utbredt i varme områder i den Gamle verden med mange arter i Afrika.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien snutebiller, Curculionidae Latreille, 1802
          - Underfamilien sandsnutebiller, Conoderinae    (= Zygopinae)
            - Stammen Lobotrachelini Lacordaire
              - Slekten Doryaspis 	Chevrolat, 1844
              - Slekten Isomicrus 	Hartmann, 1904 - to arter
              - Slekten Lobotrachelus Schönherr, 1838 - ca. 150 arter
              - Slekten Metetra Pascoe, 1874 - 7 arter
              - Slekten Rhadinocerus Schönherr, 1847 - ca. 20 arter
# Slaget ved Qingshanli
Slaget ved Qīngshānlǐ (koreansk hangeul: 청산리 전투; hanja: 靑山里戰鬪; Cheongsanri Jeontu; japansk: 青山里の戦い;  Seizanri no Tatakai) ble utkjempet over seks dager i oktober 1920 mellom den keiserlige japanske armé og koreanske væpnede grupper i den skogdekte regionen i Øst-Mandsjuria kalt Qīngshānlǐ. Det var for japanernes del av deres felttog i Jiandao, og fant sted underes deres okkupasjon av Korea. 
Den japanske styrken var overlegen i antall, men ble grundig beseiret og mistet - ifølge Harvard-professor Lee Ki-baik - mer enn 1 000 soldater i dette slaget. Slaget regnes som en viktig seier for de koreanske styrkene, men hvor store tapstallene var på japansk side er omstridt. Japanske kilder opererer med langt lavere tapstall enn koreanske kilder.
Samme år vant en annen eksilkoreansk styrke fra Mansjuria en like overlegen seier over de japanske styrkene i Fengwutung, ledet av offiseren Hong Beom-do (Hong Pŏm-do), hvor 160 japanske soldater ble drept og mer enn 300 såret.
Resultatet ble at japanerne i 1920 rykket inn i Mansjuria, drepte en rekke eksil-koreanske menn og brente ned landsbyer med koreansk befolkning. Den koreanske motstandsbevegelsen gikk etter dette inn i en mindre militær fase, hvor den søkte mer politisk og internasjonalt press mot Japan.
# Barrett M468
Barrett M468 eller Barrett REC7 er en oppgradert versjon av det velkjente automatgeværet M16. 
Forbedringen på dette automatgeværet er at 5,56 x 45 mm NATO-patronen er byttet ut med en helt ny patron; 6,8 mm Remington SPC (6.8 x 43 mm). Ideen var å skape et gevær som er like nøyaktig som en M16, men med samme effekt som en AK-47, og med en patron like rask som en 5,56 × 45 mm NATO, resultatet ble Barrett M468. 
Barrett M468's nedre glidekasse er den samme som på M16 og M4. Kun den øverste glidekassen med tilhørende løp er byttet ut. Geværet har også S.I.R (Selective Integration Rail) som er et festesystem for ekstrautstyr. Kaliberet på rifla gjør patronen litt tregere men ifølge Barrett Firearms Company skal den ha 50% mer kraft enn 5.56 mm-patronen, og er effektiv under 600 meter. Barrett M468 er en mulig erstatter for M4 Carbine som blir brukt i det amerikanske militæret.



Barett er ellers kjent for Barrett M82 materiellødeleggelsesriflen.
# Teleplanlokket
Teleplanlokket er en veitunnel på fylkesvei 166 i Bærum kommune i Akershus. Den har to løp og er 157 meter lang.
# Victoire L’or Ngon Ntame
Victoire L'or Ngon Ntame (født 31. desember 1985) er en kamerunsk volleyballspiller.
Hun representerte Kamerun under Sommer-OL 2016 i Rio de Janeiro, der hun endte på ellevteplass med det kamerunske landslaget.
# Trieste bispedømme
Trieste bispedømme er et romersk-katolsk bispedømme med sete i den nordøst-italienske havnebyen Trieste. Det er erkebispedømmet Gorizias eneste suffraganbispedømme. Trieste er et av Italias minste bispedømmer (bare Ischia og Pozzuoli er mindre): Det omfatter ikke en gang hele provinsen Trieste (Italias minste provins), siden dennes nordligste kommune (Duino-Aurisina) sogner til Gorizia.
Triestes katedral er San Guisto-domkirka, som ble bygd tidlig på 1300-tallet. Bispedømmet ledes siden 2009 av Giampaolo Crepaldi, som innehar en personlig erkebiskoptittel.

## Historie
Siden det 6. århundre er det dokumentert biskoper i Trieste, men sannsynligvis har byen vært bispesete mye tidligere. Trieste lå i kirkeprovinsen til patriarkatet Aquileia. Biskopen av Trieste var også på patriarkens side i striden med paven, som førte til at Aquileia og patriarkatets suffraganbispedømmer løsrev seg fra Roma i 567. 607 forsonet en del av patriarkatet seg med paven, deriblant biskopen av Trieste. Trieste ble dermed suffragan under «det nye Aquileia» (Aquileia nova) med sete i Grado. Først i 1180 – lenge etter at også «det gamle Aquileia» hadde forsonet seg med paven igjen – ble Trieste tilbakeført til Aquileias kirkeprovins.
948 hadde biskop Johan II fått tildelt den verdslige makten over byen og omegnet av kong Lothar II av Italia, og ble dermed fyrstbiskop. Byens befolkning krevde i tidens løp flere og flere rettigheter, og i 1295 ga biskop Brissa di Toppo avkall på sin verdslige makt, slik at Trieste ble en fristad. Fra 1459 falt retten til å velge biskopen til den tysk-romerske keiseren.
Da partriarkatet av Aquileia i 1751 ble delt i erkebispedømmene Udine og Gorizia, ble den habsburgske delen av kirkeprovinsen, som inkludert Trieste, lagt under Gorizia (tysk Görz). I tiårene som fulgte, ble bispestrukturene i Istria omstrukturert: Først ble Pedena bispedømme (kroatisk Pićan) opphevet og slått til Trieste i 1778. 1828 ble Capodistria bispedømme (slovensk Koper) fusjonert med Trieste til Trieste-Capodistria bispedømme i 1828 (slovensk Tŕst-Koper, kroatisk Trst-Kopar, tysk Triest-Gafers). Og til slutt ble Cittanova d'Istria bispedømme (kroatisk Novigrad) opphevet og slått til Trieste-Capodistria i 1831. Dermed hadde bispedømmet oppnådd sin største utstrekning og omfattet hele den nordlige istriske halvøy.
Etter første verdenskrig hadde Istria blitt avstått fra Østerrike-Ungarn til Italia, og på grunn av irredentismen ble den slovensk(språklig)e biskopen Andrej Karlin presset til å gå av i 1919. Bispedømmet har siden hatt italiensk(språklig)e biskoper. Etter andre verdenskrig kom Istria til Jugoslavia, mens Triestes omegn ble en fristat. 1947 ble det opprettet to apostoliske administrasjoner med sete i Koper og Pazin for den slovenske respektive kroatiske delen av bispedømmet. Disse delene ble i 1977, to år etter Osimotraktaten, definitivt løst fra Trieste-Capodistria bispedømme, som dermed fikk tilbake sitt opprinnelige navn, Trieste bispedømme. Den slovenske delen ble opphøyet til det gjenopprettede Koper bispedømme, og den kroatiske delen ble forent med Poreč-Pula bispedømme.
# Inge Huse
Inge Huse (født 11. november 1937) er en norsk forretningsmann og industrigründer fra Harøy. 
Huse er disponent for bedriften I.P. Huse, grunnlagt i 1882. Bedriften har under Huses ledelse utviklet seg til å bli verdensledende i produksjon av vinsjer til oljeindustrien og sjøfarten. Virksomheten har involvert omfattende samarbeid mellom foretak i regionen og har medført videre industriutvikling. 
Huse ble 26. mars 2008 av kongen utnevnt til ridder av 1. klasse av Den Kongelige Norske St. Olavs Orden for «innsats for industriutvikling i distrikts-Norge».
# Artemis Fowl – Operasjon Arktis
Artemis Fowl – Operasjon Arktis (originaltittel: Artemis Fowl – The Arctic Incident) er den andre boken i Artemis Fowl-serien. Boken er skrevet av irske Eoin Colfer og er en fantasy ungdomsbok.
Handlingen i boken er lagt omtrent et halvt år etter den første boken. Artemis Fowl II har fått vite hvor faren hans er, men trenger hjelp til å få han levende derfra. Samtidig blir det funnet mennesketeknologi i alvenes verden, og Artemis er den første mistenkte.
Nederst på sidene er en inskripsjon på kentaurisk med en beskjed til mennesker som greier å tyde skriften. Verset som står i kapittel 9 av boken kan brukes til å omsette teksten, og er også delvis gjengitt på forsiden av boken.

Alvevesener vær advart nå
på jorden vil snart mennesket rå.
skrevet på kentaurisk
på fremsiden av boken
# Malobidion
Malobidion er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, blankt brune trebukker. Antennene er tynne og omtrent så lange som kroppen hos hunnene, betydelig lengre hos hannene. Pronotum er rundet. Dekkvingene er jevnbrede, beina middels lange med fortykkede lår.

## Utbredelse
Slekten er utbredt fra Utah i nord til Honduras i sør.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien Chrysomeloidea Latreille, 1802 (=Phytophaga)
        - Familien trebukker, Cerambycidae Latreille, 1802
          - Underfamilien tømmerbukker, Cerambycinae Latreille, 1802
            - Stammen Hesperophanini Mulsant, 1839
              - Slekten Malobidion Schaeffer, 1908
                - Malobidion auricome Chemsak & Linsley, 1963
                - Malobidion brunneum Schaeffer, 1908
                - Malobidion grande Chemsak & Linsley, 1963
# Polpapir
Polpapir er et preparert papir som ble brukt til enkle fysikkeksperimenter. Et porøst papir er gjennomtrukket av en oppløsning av klornatrium og fenolftalein. Når det er fuktet og berøres av to ledninger – en fra positiv pol og en fra negativ pol, vil det avsettes et rødt merke ved den negative polen. 
I fysikkeksperimenter kan en ved å trekke papiret samtidig som det berøres av ledninger med vekselspenning (typisk: 50 V. 50 Hz] danne en meget enkelt tidsteller idet det vekselvis vil avsettes et rødt punkt pr 1/100 del sekund.
Målemetoden er lite nøyaktig idet det er vanskelig å trekke papiret (eller ledningene) jevnt. 50 – 60 V er også en spenning som i dag ikke anses som personellsikker. Metoden var i bruk frem til ca. 1970 i gymnasiet på real- og naturfag-linjen
I moderne undervisning bruker en mer moderne elektroniske tidsteller.
# Ferjesambandet Mosjøen–Hundåla–Dagsvik
Ferjesambandet Mosjøen–Hundåla–Dagsvik trafikkerer Vefsnfjorden på Helgeland som del av fylkesvei 7272. Sambandet betjener ferjekaiene Mosjøen, Vikdalen, Hundåla og Sørnes i Vefsn kommune. Sambandet ble drevet av Boreal Sjø ble betjent av MF «Rana» 3 ganger daglig, også Dagsvik i Leirfjord ble betjent.
Fra 2021 blir strekningen drevet av Sjøtind AS, og Dagsvik blir ikke betjent lenger.
| Strekning                               | Lengde Km | Overfartstid minutter | Trafikkmengde kjøretøyer ÅDT |          |
| --------------------------------------- | --------- | --------------------- | ---------------------------- | -------- |
| Fv7272Fylkesvei 7272 Mosjøen – Hundåla  | 16,0      | 55                    | 23                           |          |
| Fv7272Fylkesvei 7272 Mosjøen – Vikdalen | 7,1       | bare ved behov        |                              |          |
| Fv7272Fylkesvei 7272 Vikdalen – Hundåla | 9,1       | bare ved behov        |                              |          |
| Fv7272Fylkesvei 7272 Hundåla – Dagsvik  | 12,2      | 55                    |                              | til 2020 |
| Fv7272Fylkesvei 7272 Hundåla – Sørnes   | 8,0       | bare ved behov        |                              |          |
| Fv7272Fylkesvei 7272 Sørnes – Dagsvik   | 7,0       | bare ved behov        |                              | til 2020 |
# Phanes
Phanes er en slekt av sommerfugler som tilhører familien smygere (Hesperiidae).

## Utseende
Små til middelsstore (vingespenn gjerne 20-30 millimeter), brune smygere, oftest med små, hvite flekker, ofte med lyse striper langs vingenes lengdeårer på undersiden. Vingenes underside har en påfallende, perlemorsaktig glans.

## Levevis
De aller fleste har larver på gress eller andre enfrøbladete planter.

## Utbredelse
Slekten er vidt utbredt i Mellom- og Sør-Amerika, fra Mexico i nord til Peru i sør.

## Systematisk inndeling
- Ordenen sommerfugler, Lepidoptera Linnaeus, 1758
  - Gruppen Glossata
    - Gruppen Coelolepida
      - Gruppen Myoglossata
        - Gruppen Neolepidoptera
          - Gruppen Heteroneura
            - Gruppen Eulepidoptera
              - Gruppen Ditrysia
                - Gruppen Apoditrysia
                  - Gruppen storsommerfugler, Macrolepidoptera
                    - Gruppen dagsommerfugler, Rhopalocera
                      - Overfamilien Hesperioidea – nå regner man vanligvis bare med én familie
                        - Familien smygere, Hesperiidae
                          - Underfamilien Hesperiinae Latreille, 1807
                            - Slektsgruppen Moncini Warren, 2008 – 80 slekter, Amerika, de fleste i Sør-Amerika
                              - Slekten Phanes Godman, 1901
                                - Phanes abaris (Mabille, 1891)
                                - Phanes aletes (Geyer, 1832)
                                - Phanes almoda (Hewitson, 1866)
                                - Phanes espa Evans, 1955
                                - Phanes monastica (Lindsey, 1925)
                                - Phanes rezia (Plötz, 1882)
                                - Phanes tavola (Schaus, 1902)
# Anna av Tirol
Anna av Tirol (født 4. oktober 1585 i Innsbruck, død 14. desember 1618 i Wien) var tysk-romersk keiserinne, dronning av romerne, dronning av Bøhmen, dronning av Ungarn og erkehertuginne av Østerrike fra 1608 til 1618. Hun var gift med keiser Matthias og tilhørte selv huset Habsburg ved fødsel som datter av erkehertug Ferdinand II av Østerrike og hans andre ektefelle Anne Juliana Gonzaga. Hennes far var gift i første ekteskap med Philippine Welser og hun var yngre halvsøster til kardinal Andreas av Østerrike og general Karl av Østerrike, markgreve av Burgau. Hennes farfar var keiser Ferdinand I.
Hun etablerte i 1618 Kapusinerkrypten i Wien og er begravet der.
# Livia Zita
Livia Zita (født 21. desember 1984 i Budapest) er en ungarsk vokalist og bildekunstner.
Hun bor i Dallas Texas, USA sammen med sin mann Kim Bendix Petersen, bedre kjent som King Diamond, som hun traff første gang da hun intervjuet ham for Metalhammer Hungary. Hun ga ham en demo hun hadde innspilt og senere når Petersen trengte en kvinnelig vokalist for konseptalbumet The Puppet Master, kontaktet han henne. Hun var også med på turneen for albumet, da hun hadde en større rolle i albumet. 
Hun er på lik linje som sin mann meget glad i katter, og mange av motivene hennes er av katter.

## Diskografi
- King Diamond – The Puppet Master (gjestevokalist) (2003)
- King Diamond – Give Me Your Soul...Please (gjestevokalist) (2007)
# La Thuile
La Thuile er en italiensk kommune som ligger i regionen Aostadalen.
Den har 783 innbyggere (2018) og dekker et areal på 125,67 km².
# Sjakhtarsk rajon
Sjakhtarsk rajon (ukrainsk: Шахтарський район) var en av de 33 rajoner i Donetsk oblast i det sørøstlige Ukraina. Det administrative sentrum er byen Sjakhtarsk.
Det var i dette området at Malaysia Airlines Flight 17 styrtet den 17. juli 2014.
# Ryan Eggold
Ryan Eggold (født 10. august 1984) er en amerikansk skuespiller. Han spilte hovedrollen Tom Keen i The Blacklist.
# Colchester (distrikt)
Denne artikkelen omhandler distriktet Colchester i England. For andre betydninger, se Colchester.
Colchester er et distrikt i grevskapet Essex, England. Det har navn etter administrasjonsbyen Colchester, og utgjøres av denne byen samt West Mersea, Wivenhoe og noen mindre landsbyer.
Distriktet dekker et areal på 329,08 km² og hadde 173 074 innbyggere i 2011.
# Selbu prestegjeld
Selbu prestegjeld, også benevnt Selbu og Tydal prestegjeld, var et prestegjeld tilhørende Stjørdal prosti. Det omfattet sogn i Selbu kommune i Sør-Trøndelag fylke, og hovedkirken var Selbu kirke.
Selbus hovedsogn er nå en del av Selbu kirkelige fellesråd, og underlagt Stjørdal prosti i Nidaros bispedømme i Den norske kirke.

## Historikk
Selabú sókn (norrønt) har sin opprinnelse fra kristningen av landet. Selbu prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 hadde Selboe Præstegjeld to kirker og en prest. Sogneprestens befaling var at Wdi Nested hoffuidkircken skall skie tieniste huer hellig dag. Men wdi annekskirken Tydall fire gange om aarett.
Sælboe prestegjeld dannet grunnlaget for Sælboe formannskapsdistrikt, som ble opprettet i 1837.
Ved kgl.res. av 8. januar 1887 ble det opprettet et residerende kapellani i prestegjeldet, som skulle betjene Tydal kirke. Ved kgl.res. av 20. oktober 1898 ble det tillatt å oppføre kapell på Leikvoll for Selbustranda, og kapellet skulle ha tolv gudstjenester årlig. Ved kgl.res. av 24. mai 1935 ble det tillatt å bygge kapell på Nes for Flora krets etter arkitekt Anton Kjelstads tegning. Flora kapell skulle ha tolv gudstjenester årlig. Stugudal kapell ble innviet i 1957.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Prostitilknytning
Selbu prestegjeld har hatt en meget omskiftelig prostitilknytning:
- Ved Trondhjems Reformats 1589 tilhørte Selbu Indherred prosti, i Nordre Trondhjems amt.
- I 1766 ble Indherred prosti delt i Øster og Vester Indherred prosti, og Selbu lagt til den østre delen.
- I 1815 ble de to prostiene slått sammen igjen til Indherred prosti.
- Ved kgl.res. av 20. juli 1824 ble Selbu overflyttet til Dalernes prosti, i Søndre Trondhjems amt, gjeldende fra 1. januar 1825:[9]

20. Juli [1824] Kongelig Resolution, meddeelt Biskoppen over Trondhjems Bispedømme den 5te August fra Departementet for Kirke- og Underviisningsvæsenet, at Selboe Præstegjeld fra 1st Januar 1825 i geistlig Henseende skal henlægges fra Indherrets til Dalernes Provstie under Trondhjems Stift.

- Ved kgl.res. av 14. juni 1843 ble Dalernes prosti i delt i Nordre og Søndre Dalernes prostier, og Selbu lagt til den nordre delen.
- Ved kgl.res. av 20. april 1911, ble disse to prostiene i stedet organisert i tre nye: Guldal, Orkedal og Strinden prostier, og Selbu lagt til sistnevnte.
- Ved kgl.res. av 24. september 1965 ble Selbu overført til Stjørdal prosti, hvilket tilhører i Nord-Trøndelag, gjeldende fra 1. oktober 1965.[10]


## Menigheter
Prestegjeldet hadde ved sin avvikling følgende menigheter:
- Selbu
- Tydal
# Kevin Chávez
Kevin Chávez (født 9. juli 1991) er en meksikansk-australsk stuper.
Han representerte Australia under Sommer-OL 2016 i Rio de Janeiro, der han ble nummer 26 i 3 meter sviktstup.
# Walter Ris
Walter «Wally» Ris (født 4. januar 1924 i Chicago, Illinois, død 25. desember 1989 i Mission Viejo, California) var en amerikansk svømmer som deltok i de olympiske leker 1948 i London.
Ris ble olympisk mester i svømming to ganger under OL 1948 i London. Han vant 100 meter fri med tiden 57,3 som var ny olympisk rekord, foran sin landsmann Alan Ford. Han var også med på det amerikanske laget som vant 4 x 200 meter fri med ny verdensrekord 8.46,0 foran Ungarn og Frankrike.  De andre på laget var James McLane, Wallace Wolf og William Smith.

## OL-medaljer
- 1948  London -  Gull i svømming, 100 meter fri
- 1948  London -  Gull i svømming, 4 x 200 meter fri (USA)
# Jordal Idrettsforening
Jordal Idrettsforening (stiftet 13. juni 1921) var et norsk idrettslag. Klubben hadde tilhold på Jordal og Vålerenga i Oslo.
Idrettslaget het opprinnelig Olymp og ble stiftet 13. juni 1921 av Dagfinn Olsen, Trygve Andersen, Asbjørn Berger, Dagfinn Pedersen og Thorbjørn Olsen. Like etter stiftelsen ble en annen klubb, Storm, stiftet i nærheten. I 1923 slo de to klubbene seg sammen under navnet Jordal IF. Klubben søkte i 1921 og 1922 om å bli tatt opp i Norges Fotballforbund, men ble nektet. I 1923 var Jordal IF derfor med på å grunnlegge Kristiania og Omegns Fotball-liga, en fellesorganisasjon for klubber som ikke kom med i fotballkretsen. Jordal vant fotballigaen i 1924. Samme år ble Arbeidernes Idrettsforbund opprettet, og i likhet med de andre klubbene i fotballigaen gikk Jordal over i arbeideridrettsforbundet.
I 1932 var Jordal tapende finalist i arbeidermesterskapet i fotball. I 1930 vant laget kretsmesterskapet i Oslo.
Selv om Jordal gjorde seg mest bemerket som fotballklubb, hadde den, i perioder, også grupper i bandy, ishockey, friidrett, håndball og volleball. Klubbens dameavdeling ble opprettet i 1929 og tok i 1936 opp nettball (forløperen til volleyball), som en av de første klubbene i Norge.
På grunn av sviktende rekruttering fikk klubben gradvis lavere aktivitet. I jubileumsåret 1996 hadde klubben 70 medlemmer og aktiviteten besto av gymnastikk og turn på mosjonsplan. 1. januar 2011 ble Jordal IF registrert nedlagt på Norges Idrettsforbunds nettsider.
# Mittet
Denne artikkelen er om bygda i Møre og Romsdal. For kunstforlaget med samme navn, se Mittet & Co.
Mittet er en bygd nord i Rauma kommune i Møre og Romsdal. Mittet er et dalføre som starter nede ved Langfjorden og går sørover. Lengst inne i Mittetdalen, i sør, starter en sti til turisthytten Måsvassbu og over fjellet til Isfjorden. 
I øst grenser Mittet til Nesset kommune og bygden Vistdal. I vest grenser stedet til Holm og Åfarnes. Kirke for Mittet er Holm kirke. 
Mittet er delt i Ytter-Mittet, Inner-Mittet og Mittetstranda. 
Mittetelva renner gjennom Mittetdalen. 
Mittet har viltslakteri.
# Jens Christian Magnus
Jens Christian Magnus (1920–2017) var en norsk militær offiser og politiker for Høyre.
Han ble født i Kristiania og fullførte videregående utdanning ved Ris i 1939. Under den tyske okkupasjonen av Norge deltok han aktivt i motstandsarbeidet til Milorg D13, som omfattet Oslo, Bærum og Asker. Han ble uteksaminert med cand.jur.-graden i 1946. Senere fulgte han en militær karriere, og ble forfremmet til løytnant i 1947, kaptein i 1948, major i 1951, oberst i 1968 og brigader i 1975. Som politiker ble han valgt inn i kommunestyret i Bodin fra 1964 til 1968, og i Bærum fra 1973 til 1978. Han bodde i Høvik. Jens Christian Magnus døde 9. januar 2017, 96 år gammel.
# The Low Frequency in Stereo
The Low Frequency in Stereo er et lo-fi post-rockband fra Haugesund som ble startet i 2001.

## Diskografi

### EP-er
- 7” Die Electro Voice/Low Frequency (Rec 90, 2001)
- 10” Moonlanding EP (CCAP, 2001)
- 7" The Low Frequency In Stereo (F-Spin Records, 2002)
- Astro Kopp EP (Rec 90, 2005)
- 21/Jimmy Legs double a-side 7" - (Gigantic Music, USA, 2007)


### Album
- The Low Frequency in Stereo (Rec 90, 2002)
- Travelling Ants who Got Eaten by Moskus (Rec 90, 2004)
- The Last Temptation Of... The Low Frequency in Stereo (Rec 90, 2006)
- Futuro (Rune Grammofon, 2009)
- Pop Obskura (Long Branch Records, 2013)
# Ungarn under Vinter-OL 1988
Ungarn under Vinter-OL 1988. Fem sportsutøver, fire menn og én kvinne, fra Ungarn deltok i tre sporter, alpint, kunstløp og skiskyting, under Vinter-OL 1988 i Calgary i Canada. Ungarn vant ikke noen medalje, beste plassering var en sjuendeplass i kunstløp i isdans. Kunstløperen Attila Tóth var Ungarns flaggbærer under åpningsseremonien.
# Alf Inge Notkevich
Alf Inge Notkevich (født 26. januar 1956 i Ørnes, død 9. januar 1994 i Oslo var en norsk fotballspiller og fotballtrener. Han var høyreback på Bodø/Glimt på 1970-tallet. Fra sommeren 1988 til høsten 1989 trente han Vålerenga. Året etter var han trener for Hamarkameratene.
Notkevich måtte slutte som fotballtrener på grunn av en sjelden leversykdom. Han døde i 1994, bare noen uker før han ville fylt 38 år.
# Cydianerus
Cydianerus er en slekt av snutebiller. 

## Utseende
Middelsstore til ganske store, kraftige, hvite og svarte, matte snutebiller med kort, bred snute. Det meste av dekkvingene og sidene av pronotum er gjerne dekket av tett, gråhvit bestøvning. Dekkvingene har skarpt utstående "skuldre".

## Utbredelse
Gruppen er utbredt fra Mexico i  nord til Argentina i sør, de fleste av artene lever i Brasil.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien snutebiller, Curculionidae Latreille, 1802
          - Underfamilien bredsnutebiller, Entiminae Schönherr, 1826
            - Stammen Entimini Schönherr, 1826
              - Slekten Cydianerus Schönherr, 1840 - 21 arter
                - Cydianerus araneiformis (Dalman, 1833)
                - Cydianerus argenteus Boheman, 1840
                - Cydianerus atrox
                - Cydianerus bifasciatus Hustache, 1926
                - Cydianerus bohemani Boheman, 1840
                - Cydianerus chevrolati
                - Cydianerus donceli (Bovie, 1908)
                - Cydianerus eukrinus Poinar, Bukejs & Legalov, 2017
                - Cydianerus fischeri
                - Cydianerus flexuosus Pascoe, 1881
                - Cydianerus humilis
                - Cydianerus latruncularius (Perty, 1832)
                - Cydianerus longicollis
                - Cydianerus mannerheimi
                - Cydianerus ornatus Pascoe, 1881
                - Cydianerus pascoei (Bovie, 1908)
                - Cydianerus perplexus
                - Cydianerus virescens Lucas, 1857
                - Cydianerus wagneri Bovie, 1907
                - Cydianerus wahlbergi
# Aisin
Aisin Seiki (etablert 1965) er et japansk firma som lager bildeler.
Det kom til verden ved at man slo sammen to bedrifter som laget bildeler. De het Aichi Kogyo og Shinkawa Kogyo. I 1969 dannet de Aisin AW sammen med den amerikanske girprodusent BorgWarner og utvikle 3-girs automatgir i 1972 og 4-girs i 1977, 8-girs i og 10-girs i 2017.
# Zambia under VM i friidrett 1995
Zambia deltok under VM i friidrett 1995 (utendørs) fra 5. til  13. august 1995 i Göteborg i Sverige.

## Medaljevinnere
| Medalje | Navn          | Øvelse          |
| ------- | ------------- | --------------- |
| 2       | Samuel Matete | 400 m hekk menn |


## Resultater (ufullstendig)

### Menn
Bane- og landeveisøvelser
| Utøver        | Øvelse     | Forsøksheat | Forsøksheat | Kvartfinale | Kvartfinale | Semifinale | Semifinale | Finale | Finale |
| Utøver        | Øvelse     | Tid         | Plass       | Tid         | Plass       | Tid        | Plass      | Tid    | Plass  |
| ------------- | ---------- | ----------- | ----------- | ----------- | ----------- | ---------- | ---------- | ------ | ------ |
| Samuel Matete | 400 m hekk | 48,45       | 2 Q         | N/A         | N/A         | 48,50      | 3 Q        | 48,03  | 2      |
# Laurent Imbert
Laurent-Marie-Joseph Imbert (koreansk navn: Bum Se-hyeong; 1796–1839) var en fransk katolsk misjonær fra det parisiske ytremisjonsselskap. Han ble biskop og ble martyrdrept i Korea.

## Liv og virke

### Bakgrunn
Han ble født i en fattig landbrukerfamilie og studerte ved Missions Étrangères de Paris presteseminar fra 1818. 

### Prest
Etter sin prestevielse den 18. desember 1819 ble han sendt til Kina i 1820. Innen han kom dit underviste han ved collegium generale i Penang i Malaya fra april 1821 til januar 1822. 
I 1821 ønsket biskop Esprit-Marie-Joseph Florens, apostolisk vikar av Siam å sende ham til Singapore, der han ville åpne en misjonsstasjon. Først ville han imidlertid få undersøkt forholdene på øya. Det var det oppdraget den unge misjonøren hadde å utføre. Han nådde Singapore den 11. desember 1821 og tilbrakte omlag en uke der. Imbert kan ha vært den første prest som celebrerte messe på øya.
I 1822 seilte han mot Macao, men ettersom han ikke kunne komme dit direkte oppholdt han seg i to år i Tonkin i Fransk Indokina. I Kina virket han tolv år i Sichuan og grunnla et seminar i Moupin.

### Biskop
Den 26. april 1836 ble han utnevnt til apostolisk vikar av Korea og titulærbiskop av Capsa. Den 14. mai 1837 ble han bispeviet av biskop  Giacomo Luigi Fontana, M.E.P., apostolisk vikar av Sichuan. Han begav seg i hemmelighet fra Mandsjuria til Korea samme år. På denne tid gjennomgikk Korea en periode med kristendomsforfølgelse.
Den 10. august 1839 ble biskop Imbert forrådt. Da han innså at det bare var et spørsmål tid innen han skulle arresteres og henrettes feilet han messen og overgav seg til dem som lå i bakhold for ham. Han ble ført til Seoul der han ble torturert for å avsløre hvor de utenlandske misjonærene opphold seg. 
I forhåpningen om at hans konvertitter skulle bli latt i fred dersom alle utlendinger gav seg til kjenne skrev han til sine medmisjonærer, Pierre-Philibert Maubant og Jacques-Honoré Chastan, og bad dem om å overgi seg til de koreanske myndigheter. Han skrev: «Den gode hyrde legger ned sitt liv for sine får» (Joh. 10:11).
De fulgte oppfordringen, og de tre ble holdt fengslet sammen. De ble forhørt i tre dager for at de skulle avsløre konvertittenes navn og oppholdssteder. Trass i tortur avsverget han ikke sin tro. Da torturen mislyktes med å nedbryte dem, ble de sendt til et annet fengsel og til slutt henrettet i Saenamteo i Korea. Deres kropper ble utstilt til beskuelse i flere dager, men ble til slutt begravet på fjellet Nogu.
De tre martyrene tilhørte de 79 koreanske martyrer som ble saligkåret i 1925, og blant de 103 martyrer som ble kanonisert av pave Johannes Paul II i Seoul den 6. mai 1984. Festdagen for Sankt Laurent-Marie-Joseph Imbert er den 20. september (tidligere den 10. juni).

## Episkopalgenealogi
Hans episkopalgenealogi er:
- Erkebiskop François de Bovet (1745–1838)
- Biskop Jacques-Léonard Pérocheau (1787–1861) *bispeviet 1818
- Biskop Giacomo Luigi Fontana, M.E.P. (1780–1838) *1844
- Biskop Laurent-Joseph-Marius Imbert M.E.P. (1796-1839) *1837[2]
# Villancico
Villancico er en spansk betegnelse på en sangform, i moderne dagligtale julesanger.
Opprinnelig, fra 1200-tallet,  dreide det seg om sanger som ble sunget til bestemte fester. Senere fikk ordet den mer snevre betydningen julesang.
Som en forgjenger til villancicos regnes allmuens (villanos) verdslige dansesanger. Da kirkenss innflytelse over den folkelige tradisjonen tiltok, tilpasset den disse sangene til sitt bruk. Senere ble det laget nye kirkelige villancicos. Den viktigste samlingen kom i 1582 med tittelen Piae cantiones med latinsk tekst. Mange av sangene ble oversatt og ble svært populære.
I renessansen ble villancicos ofte komponert for tre eller fire stemmer eller var en sang til vihuela-akkompagnement.
# Meteorologiåret 1938
Meteorologiåret 1938 er en oversikt over hendelser, prisvinnere, fødte og avdøde personer med tilknytning til meteorologi i 1938.

## Hendelser

### Våren
- Spölandskatastrofen skjer i Västerbotten når Umeälven svømmer over.[1]


### Mars
- Mars
  - Med 987,7 millimeter nedbør i Samnanger, Norge noteres norsk månedsnedbørrekord for måneden.[2]
  - Med 312 millimeter nedbør i Gånälven, Sverige settes svensk rekord for månedsnedbørrekord for måneden.[3]
- 3. mars - Etter en regnfull vinter strømmer Santa Ana-floden i California, USA over sine bredder, og 58 personer omkommer i Orange County. Problemer oppstår så langt inn i det amerikanske fastlandet som Palm Springs.[4]
- 30. mars – Vårflommen i Minnesota, USA når Warroad og Grand Marais.[5]


### Juni
- 20. juni – I Fanaråken, Norge noteres norsk kulderekord for måneden med −12,2 °C.[6]


### Oktober
- 22. oktober – Stormer i USA forårsaker store skader ved delstatsgrensen mellom Minnesota og Wisconsin.[7]


### November
- København, Danmark opplever sin varmeste novembermåned noensinne, med middeltemperaturen + 8,1 °C.[8]
- I Falsterbo, Skåne noteres svensk varmerekord for middeltemperatur i november  med + 8,8 °C.[9]
- 2. november – En tornado i Minnesota, USA dreper mye buskap.[10]
- 13. november – En snøstorm herjer i nordre Minnesota, USA.[11]


### Desember
- 24. desember – Hele Danmark opplever «hvit jul».[12]


## Fødsler
- James R. Holton, meteorolog og atmosfæreforsker fra USA


## Dødsfall
- 6. juni – Hugo Hergesell, tysk meteorolog (født 1859)[13]

- Hugo Hergesell
(1859–1938)
# Zvezda 2005 Perm
Zvezda 2005 Perm er en russisk kvinnelig fotballklubb fra Perm.
Zvezda (=stjerne) ble, som navnet indikerer, stiftet i 2005. Laget ble bygget på Perms olympiske reserveskole, og startet i den nest øverste divisjonen, sentralrussisk avdeling. Laget, som er profesjonelt, vant sin avdeling, og kom på andreplass i opprykksrunden, noe som medførte direkte opprykk. I den russiske cupen fikk de imidlertid stryk av storlaget WFC Rossijanka med 0-7 i åttendedelsfinalen.
I 2007, utvidet med flere av de beste talentene, var imidlertid Zvezda 2005 utilnærmelige. De vant 15 av 16 kamper, og spilte den siste uavgjort. Ned til nummer 2, nevnte Rossijanka, skilte det bare 4 poeng, men Zvezda hadde slått dem i begge oppgjørene. Zvezda vant også cupen det året, også det komfortabelt. Seieren betydde at Zvezda ble kvalifisert for UEFA Women's Cup.
Også i 2008 var laget også overlegent, både i den regulære serien og i sluttspillet. I cupen ble imidlertid Rossijanka for sterke i finalen. Imidlertid var Zvezdas storhetstid i UEFA Women's Cup. Laget begynte sin vei med seier mot relativt enkel motstand i første kvalifiseringsgruppe, der bare 1. FC Femina Budapest ga noe motstand. I neste kvalifiseringsgruppe slo Zvezda noe overraskende 1. FFC Frankfurt, de slo også Røa og, mindre overraskende, Glasgow City Ladies i Drammen i Norge. Etter Norge sto Danmark for tur, da Zvezda møtte Brøndby i åttendedelsfinalen. Zvezda vant kontrollert, og fullførte Skandinavia ved å slå Umeå IK i semifinalen. I finalen møtte Zvezda 2005 imidlertid hard motstand i FCR 2001 Duisburg, som slo dem klart 6-0 i Perm og spilte kontrollert 1-1 hjemme. Etter det ydmykende hjemmetapet tok treneren konsekvensene og trakk seg. Dette kan syntes merkelig, ettersom Zvezda kom til finalen på første forsøk.
Zvezda vant også serien i 2009, men de ble påført sitt første tap siden de rykket opp. I tillegg ble Zvezda slått for andre gang på rad i finalen. I UEFA Women's Champions League, som Women's Cup ble omdøpt til, gikk det dårligere. Etter en uinspirert, men klar seier over bosniske ZNK-SFK 2000, møtte Zvezda 2005 Røa igjen. En jevn 0-0 på Røas hjemmebane var et greit utgangspunkt, men returkampen endte 1-1 etter at Røas Guro Knutsen Mienna ga bortelaget ledelsen. Dermed var Zvezda ute på bortemål allerede i åttendedelsfinalen.

## Meritter
- Serievinner (6): 2007, 2008, 2009, 2014, 2015, 2017
- Cupvinner (7): 2007, 2012, 2013, 2015, 2016, 2018, 2019
- UEFA Cup finalist 2008/09
# Trinitatis kirke (Fredericia)
Trinitiatis kirke er en kirke i Fredericia i Jylland, innviet i 1689.
Frederik III la ned grunnstenen til kirkebygget den 29. mai 1655, i forbindelse med oppførelsen av en festning som skulle beskytte den nordlige innseilingen til Lillebælt. Samtidig nedbrøt man den nærliggende Ullerup kirke fra 1100-tallet, og gjenbrukte en del av stenkvadrene til den nye kirke. I 1685 var kirken så ødelagt av krigshandlinger at den ble revet ned og den nåværende barokkirke oppført.
Kirken er en langhusbygning, hvitkalket med røde taksten og oppført uten tårn, fordi tårnet ikke skulle være synlig over voldene og bli siktepunkt for fiendens artilleri. Omkring vestinngangen ses en sokkel med flere relieffsten fra Ullerup kirke.      

## Inventar
Kirkerummet var opprinnelig fylt med losjer og lukkede stolestader, som ble bortforpaktet hvert år på en kirkeauksjon. Disse ble fjernet etter Grunnlovens innførelse i 1849, og erstattet med de nåværende stolene. Altertavlen er et barokkarbeide fra 1691, med en kopi av Leonardo da Vincis Nattverden. Prekestolen er datert 1690. Orgelfasaden stammer fra et orgel bygget av Marcus Christensen i 1695. Den romanske døpefont menes å stamme fra Ullerup kirke. 
Kirken ble under beleiringen fra mai til august i 1849 benyttet som oppholdssted for danske soldater og tyske krigsfanger. I denne periode ble gudstjeneste holdt under åpen himmel. Også under krigen i 1864 ble kirken brukt til innkvartering. Kirkegården har gravmonumenter for falne fra begge disse kriger.
# Tingri
Tingri (kinesisk: 定日县; pinyin: Dìngrì Xiàn) er et fylke i prefekturet Xigazê i den autonome region Tibet i Folkerepublikken Kina.
Befolkningen var på 45 157 innbyggere i 1999.

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
- Tingri
- Lalung La to Shelkar
- Mount Everest
- Snowleopard Guest House
- Landsbyen Tingri i 1993
- Bro
- Forhandler
- Saueflokk
- Gyatso La 5248m
# Reverse transcription polymerase chain reaction
RT-PCR eller Reverse transcription polymerase chain reaction (eller Reverse transcriptase PCR (mulig norsk form: PCR med omvendt transkripsjon) er en teknikk innen molekylærbiologien. RT sikter til enzymet omvendt transkriptase, som kan bygge DNA ut ifra en forbilde laget av RNA. Først syntetiserer man cDNA ved hjelp av dette enzymet, så bruker man dette som utgangsmateriale for en vanlig PCR. Teknikken er vanlig for å undersøke genuttrykk på RNA-nivå.
Med visse modifiseringer kan teknikken brukes til å måte mengder av mRNA tilsvarende et spesielt gen. En slik metode er kvantitativ direktanalysert PCR (på engelsk quantitative real-time PCR). Iblant benyttes forkortelsen RT-PCR for real-time PCR (qPCR), noe som imidlertid anses som feilaktig.
RT-PCR sikter til Reverse Transkriptase-PCR, og ikke Realtids-PCR, idet det sistnevnte er en kvantitativ analyse for å undersøke hvor meget av den aktuelle DNA-sekvensen som prøven opprinnelig inneholdt.

## Koronavirus og RT-PCR-testing
I forbindelse med koronaviruspandemien i 2020 er RT-PCR-testing blitt en vanlig metode for å undersøke om en person er smittet av viruset som kan føre til covid-19. Testen er sensitiv, men bør betraktes som et øyeblikksbilde som bare fanger opp virusnivået da prøven ble samlet. Resultatet av en negativ PCR-test er derfor tvetydlig siden det kan bety at man er frisk, eller at testen ble tatt etter smitte, men før man utviklet et utslagsgivende virusnivå. RT-PCR er (per august 2020) den mest pålitelige diagnostiske test som benyttes for 2019-koronaviruset. Den er gjennomgående av høy sensitivitet og spesifisitet i laboratoriesituasjon. Skjønt i én studie falt sensitiviteten til 66-88 % klinisk.
I én studie var sensitiviteten høyest ved uke én (100 %), fulgt av 89,3 %, 66,1 %, 32,1 %, 5,4 % og null frem til uke seks. En nederlandsk CDC-ledet laboratoreundersøkelse sammenlignet 7 kommersielle PCR-testesett. Testesett fra BGI Group, R-Biopharm AG, KH Medical og Seegene oppviste høy sensitivitet. Høysensitivs testesett anbefales for å vurdere personer som er uten symptomer, mens tester av lavere sensitivitet er adekvate ved diognostosering av  symptomatiske pasienter.
# Singapore under Vinter-OL 2018
Singapore deltok med én utøver under Vinter-OL 2018 i Pyeongchang i Sør-Korea i perioden 9.–25. februar 2018.  

## Deltakere
| Sport                  | Menn | Kvinner | Totalt |
| ---------------------- | ---- | ------- | ------ |
| Kortbaneløp på skøyter | 0    | 1       | 1      |
| Totalt                 | 0    | 1       | 1      |


## Kortbaneløp på skøyter
Utdypende artikkel: Kortbaneløp på skøyter under Vinter-OL 2018
Singapore kvalifiserte én kvinnelig utøver. International Skating Union annonserte dette 23. november 2017, og Cheyenne Goh måtte da ta pause fra studiene for å forberede seg til OL.
Kvinner
| Navn         | Øvelse              | Heat     | Heat  | Semifinale       | Semifinale       | Finale           | Finale           |
| Navn         | Øvelse              | Tid      | Plass | Tid              | Plass            | Tid              | Plass            |
| ------------ | ------------------- | -------- | ----- | ---------------- | ---------------- | ---------------- | ---------------- |
| Cheyenne Goh | 1 500 meter kvinner | 2.36,971 | 5     | Gikk ikke videre | Gikk ikke videre | Gikk ikke videre | Gikk ikke videre |
# Johan Klüwer
Johan Wilhelm Klüwer (født 1970) er norsk filosof og musiker i det norske rockabillybandet Rex Rudi, hvor han spiller munnspill.
Klüwer avla den filosofiske doktorgrad, Dr. philos.,  ved Universitetet i Oslo 11. februar 2010 med avhandlingen Contexts of reasoning.
I avhandlingen, som på norsk kan oversettes til Resoneringskontekster, gir han en analyse av hvordan menneskenes oppfattelse av verden er bestemt av hvem vi har tillit til.
Klüwer har sammen med Tomas «Rudi» Drefvelin, Thomas «Trommas» Støyva, Hans E. Wagner vært medlem av bandet Rex Rudi siden 2003 og har også skrevet flere sanger, blant annet Det du vil ha.
De tidligere bandene han har spilt i het Weird Edna (USA 1988) og Osvald & The sunny boys (1989–1994).

## Diskografi

### Rex Rudi
- Kampens hete (2003)
- Rock'n'roll Jul (2003)
- Backbeat og begjær (2005)
- Alt er vel (2008)
- Psycho Membrana (2012)

Singler/EP-er
- Rexmaskin demo (2001)
- Rock'n'roll Jul (2003)
- Så lenge det er natt (2008)
- Connery (2011)


### Klüwer/Drefvelin
- Amerika/Nørholm (2009)


### Andre utgivelser
- Bryggerigangen Bluesband: Kald pils, hett brygg (1991)
- Grünerløkka Lufthavn: 10 år i løse lufta! – Grünerløkka Lufthavn (2004)
- Implosion Quintet: The Future Sound of Yesterday (2009)
- Julie Willumsen: Waltz for Valentines (2010)
- Tomas Drefvelin: Helt ny mann (2013)
- Tomas Drefvelin & Redd Barna: Barnas rettigheter (2013)
- Tomas Drefvelin & Redd Barna: Fem sanger fra Rettighetsslottet (2015)
- Raga Rockers-hyllest: Sannhet på boks – en hyllest til Raga Rockers (2015)
- Tomas Drefvelin: De gjennomførte menns hotell I (2016)
- Tomas Drefvelin: Kaldt ute og varmt inne – en vintersang om vennskap (2017)
- Tomas Drefvelin: De gjennomførte menns hotell II (2018)
- Tomas Drefvelin: Kaja på avstand (2018)
# Annerledeslandet
Annerledeslandet var et begrep lansert av Senterpartiet i forkant av EU-valget i 1994.
Begrepet ble lansert på partiets landsmøte på Hamar i 1993. Uttrykket stammer fra Rolf Jacobsens dikt «Anderledeslandet» i Nei til EUs antologi Lesebok 1994. Opprinnelig ble diktet publisert i samlingen Nattåpent fra 1985.
Valgkampen før stortingsvalget i 1993 dreide seg stort sett om EU-debatten, og Senterpartiet markerte seg som det ledende nei-partiet i Norge. I valgkampen spilte Senterpartiet generelt og Per Olaf Lundteigen og Anne Enger Lahnstein spesielt på visjonen om annerledeslandet som et alternativ til EU. Lundteigen definerte annerledeslandet som en «samfunnsutvikling med vekt på blant annet å tilbakeføre styringsmulighetene til norsk lovverk og folkevalgte organer», og en «politikk for øket sysselsetting, ren jord, luft og vann og global solidaritet».
Uttrykket ble forsøkt latterliggjort av Senterpartiets politiske motstandere, spesielt i det EU-vennlige Arbeiderpartiet. Handelsminister Grete Knudsen mente at Norge med EU-medlemskap «vil få en fast hånd på Europa-rattet. Det må være å foretrekke fremfor å være baksetepassasjer eller kjøre rundt på moped i 'Annerledeslandet'». Thorbjørn Jagland hevdet at Arbeiderpartiets politikk «har ført til at vi allerede er annerledeslandet», og brukte prisstabilitet, lavt rentenivå og lavere arbeidsledighet enn i EU-land som argument.
Begrepet var også omstridt på nei-siden. Amund Venger, generalsekretær i Norges Bondelag, mente at bruken av begrepet var lite gunstig. Han uttalte at «annerledeslandet til nostalgikeren Per Olaf Lundteigen er en gavepakke til Ja-siden i deres forsøk på å fremstille Nei-siden som bakstreversk». Leder for Europabevegelsen, Inge Lønning, mente imidlertid at debatten om annerledeslandet ikke kunne ta slutt kort tid før valget ettersom «'Annerledeslandet' var brukt som vimpel av Sp i over ett år».
Et flertall på 52,2 % sa nei til EU-medlemskap den 28. november 1994. Aftenposten hadde dagen etterpå oppslaget «Dronning i Annerledeslandet», der Lahnstein ble beskrevet som «det personifiserte symbol på nei-sidens seier den historiske natten mellom 28. og 29. november 1994»
Etter EU-kampen har begrepet «annerledeslandet» blitt en del av det norske språket. Begrepet brukes nå til en viss grad ironisk.
# Peter Jul Melleby
Peter Jul Melleby (født 11. januar 1917 i Halden, død 12. mai 2019 i Vadsø) var en norsk krigsveteran og polarfarer som deltok i krigen på Svalbard og som deltaker på den norsk-britisk-svenske Maudheim-ekspedisjonen til Antarktis 1949-1952.

## Liv og virke

### Bakgrunn
Melleby ble født i Halden og avsluttet skolegangen der i 1938. 

### Annen verdenskrig
Han var gruvearbeider i Longyearbyen fra 1939 til han ble evakuert til Skottland i 1941 hvor han sluttet seg til den norske brigaden der. Han ble deretter sendt som skiinstruktør til Island før han kom til Svalbard som soldat med Operasjon Fritham i mai 1942. Ekspedisjonen ble angrepet av tyske bombefly utenfor Barentsburg og 18 mann ble drept og flere ble såret. Melleby overlevde og deltok senere i en rekke trefninger med tyskerne. I 1943 ble utdannet som radiotelegrafist før han på nytt vendte tilbake til Svalbard og ble stasjonert ved den metereologiske stasjonen i Hiorthhamn 1944-1945.

### Etterkrigstiden
Høsten 1946 dro han som fangstmann til Nordøst Grønland. I 1949-1952 deltok han på den norsk-britisk-svenske Maudheim-ekspedisjonen til Antarktis som hundefører, radiotelegrafist, mekaniker og altmuligmann. I 1955 ble han ansatt i Geofysisk malmleting som senere ble en del av Norges geologiske undersøkelser (NGU) hvor han drev omfattende feltundersøkelser over hele landet inntil han gikk av med pensjon i 1984.
I de siste 19 år av sitt liv bodde Melleby i Vadsø.
Fjelltoppen Mellebynuten og isbreen Peterbreen i Dronning Maud Land i Antarktis er oppkalt etter Peter Jul Melleby.
# A Romance of the Western Hills
A Romance of the Western Hills er en amerikansk stumfilm fra 1910, regissert av D. W. Griffith.

## Skuespillere
- Mary Pickford som en indianer
- Alfred Paget som en indianer
- Arthur V. Johnson som en indianer
- Dorothy West som en turist
- Dell Henderson som en turist
- Kate Bruce som en turist
- Charles West som en nevø
- Blanche Sweet
- Kathlyn Williams
# Rafał Buszek
Rafał Buszek (født 28. april 1987) er en polsk volleyballspiller.
Han representerte Polen under Sommer-OL 2016 i Rio de Janeiro, der han endte på femteplass med det polske landslaget.